
Spanyol nyelv 


A Wikipédiából, a szabad enciklopédiából 


A spanyol vagy kasztíliai nyelv (spanyolul lenqua espanola vagy 
castellana, illetve 4% idióma esparíol vagy castellano ) a nyugati újlatin 
nyelvek egyike, közelebbről az indoeurópai nyelvcsalád itáliai ágán az 
újlatin nyelvek iberoromán csoportjába tartozik. A legtöbb anyanyelvi 
beszélővel rendelkező újlatin nyelv, az összes nyelv közül pedig - 
különböző becslések alapján - az első öt között szerepel a világon. 
Jelenleg 21 ország államnyelve, valamint az ENSZ és az Európai Unió 
egyik hivatalos nyelve. A spanyol nyelvű irodalom szintén része a 
nyugati műveltségnek, s ezért, továbbá az amerikai földrész gazdasági 
jelentősége miatt sokan tanulják ezt a nyelvet.^ 


Spanyol nyelv 
Lengua espanola 



Máig működő római szabadtéri színház Méridában 


Történetileg a spanyol nyelv a Római Birodalom Hispánia 
tartományának északi középső területén beszélt latin nyelvjárások 
folytatása. A gyarmatosítások korában Amerikában is elterjedt, sőt, 
Afrikában és Ázsiában is fellelhetőek anyanyelvi beszélők. A nyelv és a 
nép neve (esparíol, spanyol) - a provanszálon keresztül - a középkori 
latin Hispaniolus (Hispániái’) szóból származik.^ A spanyol kevésbé 
távolodott el a latintól, mint a francia, a különbség inkább az olaszéhoz 
hasonló;^ ugyanakkor mássalhangzórendszerében az ismertebb újlatin 
nyelvekhez képest kialakított néhány újító vonást. 

A spanyol - a nyelvterület óriási kiterjedése és a nagy távolságok 
ellenére - a szakemberek véleménye szerint egységes és viszonylag 
homogén nyelv.^ A sztenderd nyelvváltozat Spanyolországban az ó- 
kasztíliai, Latin-Amerikában a közép-mexikói nyelvjárásra épül. 

Elnevezése 


„Spanyol” vs. „kasztíliai” 

A nyelv korrekt elnevezésének kérdése régóta foglalkoztat mindenkit 
beszélői körében, és örökös vita tárgyát képezi. Eredetileg csak a 
„kasztíliai” (castellano) elnevezést használták, mivel a történelmi Ó- 
Kasztília tartomány latin nyelvjárásából alakult ki, és e területen találták 
a nyelvjárás első írásos nyomait is. Ezzel szemben a középkori spanyol 
királyságoknak önálló nyelvjárásaik voltak, legjelentősebbek közülük az 
aragóniai és az asztúriai-leóni. Mára e nyelvjárások a kasztíliaival 
szemben visszaszorultak, csupán néhány ezer beszélőjük van, akik 
valamennyien „kétnyelvűek”, hiszen mind beszélik a hivatalos 
kasztíliait.^ A középkori Spanyolország visszahódítása (Reconquista) 
idejétől a kasztíliai nyelv egyre nagyobb területet nyert, míg végül a 16. 
században, I. Károly uralkodásának ideje, azaz a spanyol királyságok 
egyesítése óta egyre gyakrabban használják a nyelvre az espahol (azaz 
’hispániai’) jelzőt mint általánosítást. 

. A Wikimédia Commons tartalmaz Lengua 
espanola témájú médiaállományokat. 


A nyelv elnevezése beszélőinek körében máig érzékeny társadalmi és politikai kérdés. A nyelvi kisebbségek (katalánok, 
galiciaiak, baszkok, asztúriaiak, aragóniaiak) ugyanis a megkülönböztető jellegű castellano elnevezést részesítik előnyben, 
mondván, hogy nemcsak a kasztíliai, hanem az ő nyelvük is spanyolországi nyelvnek minősül, hiszen Spanyolországban beszélik 
őket is. Éppen ezért az 1978-ban kiadott spanyol alkotmány (Constitución Espanola (https://web.archive.org/web/2008051014433 
l/http://www.ancabamadrid.org/Constitucion.pdf)) 3. cikkelyének 1. pontjában a castellano megjelölést alkalmazzák: 


(spanyolul) 

«EI castellano es la lengua espanola oficial dél 
Estado. Todos los espanoles tienen el deber de 
conocerla y el derecho a usarla» 


(magyarul) 

„A kasztíliai az állam hivatalos spanyolországi nyelve 
Minden spanyolnak kötelessége ismerni, és joga 
használni.” 


A spanyol alkotmány - eleget téve mindkét nézetnek - a „kasztíliai spanyol” elnevezést használja, ezzel szemben külföldön 
mindenütt általános az espahol megnevezés.^ A helyzetet bonyolítja még az is, hogy a modern terminológiában a castellano szót 
a spanyol nyelv mai, Kasztília és León, illetve Kasztília-La Mancha (együttesen a történelmi Kasztília) tartományokban beszélt 
északi nyelvjárásaira is használják, megkülönböztetésül a déli (andalúz, extremadurai, murciai stb.), szintén kasztíliai 
nyelvjárásoktól. 


Egy másféle értelmezés szerint, azok a nyelvészek, akik az asztúriait és az aragóniait nem tekintik különálló nyelveknek, csak 
spanyol nyelvjárásoknak, a „spanyol nyelv” fogalma alatt az aragóniai, asztúriai-leóni és a kasztíliai dialektusok együttesét értik. 


Az akadémiai álláspont 
































A Spanyol Királyi Akadémia és a Spanyol Nyelvi Akadémiák Egyesületének 
álláspontja, ahogy az a 2005-ben kiadott Összspanyol nyelvhelyességi szótárban 
megjelenik, a következő:® 

Spanyolország és még sok amerikai nemzet közös nyelvének 
megjelölésére, amely a világ más részein is saját nyelvként 
használatos, a „kasztíliai” és a „spanyol" szavak egyaránt élnek. 

Az arról szóló vita, hogy e megnevezések közül melyik a 
megfelelőbb, ma már eldőlt. A „spanyol” szó előnyben 
részesítendő azáltal, hogy nem ambivalens, mivel 
egyértelműen arra a nyelvre utal, amelyet ma közel 
négyszázmillió ember beszél. Hasonlóképpen, ezen elnevezés 
az, amelyet nemzetközileg is használnak (Spanish, espagnol, 

Spanisch, spagnolo stb.). Bár szintén a „spanyol” szinonimája, 
előnyösebbnek bizonyul a „kasztíliai" szó megtartása a 
középkori Kasztíliai Királyságban született újlatin nyelvjárásra, 
vagy arra a spanyol nyelvjárásra, amelyet jelenleg beszélnek e 
régióban. Spanyolországban ugyanígy használatos a „kasztíliai" 
név, amikor az Állam közös nyelvére utalnak az autonóm 
területükön beszélt egyéb, másodlagos hivatalos nyelvek 
vonatkozásában, mint a katalán, a galíciai vagy a baszk. 



Í Uso maycriOrio de 
tastellano 

A két elnevezés megoszlása 

[ | A castellano elnevezés többségi 

használata 

| | Az espanol elnevezés többségi 

használata 


Földrajzi elterjedtsége 


Beszélők száma és nyelvi státusz 

Spanyolországon túl a spanyol gyakorlatilag az amerikai kontinens legtöbb országának hivatalos nyelve - kivétel Kanada ( angol 
és francia) , USA (de facto angol, illetve regionálisan spanyol), Brazília (portugál), Suriname (holland) valamint Francia Guyana és 
Haiti (francia). Az Egyesült Államokban az angol mellett a spanyol a legelterjedtebb nyelv, kivált a déli államokban.^ Afrikában 
Egyenlítői-Guinea államnyelve, s egészen az 1970-es évekig a Fülöp-szigeteknek is hivatalos nyelve volt a filippínó (tagalog) és 
az angol mellett, ahol kreol változata is kialakult (-> chabacano nyelv). Összes (anyanyelvi és második nyelvi) beszélőinek száma 
jelenleg 400 millió körülire becsülhető (az anyanyelvi beszélők száma egy 1986. évi felmérés szerint 322 299 171, második 
nyelvként használók száma 60 000 000^ 10 ^). Ezzel a spanyol a beszélők számát tekintve (a kínai és az angol után) egyes források 
szerint a harmadik/ 11 ^ más források szerint a második^ 12 ^ helyen szerepel a világ nyelveinek rangsorában.^ Az alábbi ábrán a 
spanyol nyelv földrajzi elterjedése és státusza látható. 














|| ~~| A spanyol nyelv hivatalos státusszal rendelkezik (Mexikóban de facto) 

| | A spanyol nem hivatalos nyelv, de a lakosság legalább 25%-a használja ( USA) 

| | A spanyol nem hivatalos nyelv, de a lakosság 10-20%-a használja (USA) 

|| ~~| A spanyol nem hivatalos nyelv, de a lakosság 5-10%-a használja (USA vagy Brazília) 

|| | A spanyol nem hivatalos nyelv, de jelentős számú beszélővel rendelkezik, beleértve a kreol változatait is. 

A legnépesebb spanyol nyelvű ország Mexikó, amely közel 100 millió anyanyelvi beszélővel a spanyol ajkúak mintegy negyedét 
teszi ki; egyúttal fővárosa, a csaknem 20 milliós Mexikóváros a világ legnépesebb spanyol nyelvű városa. Érdekességként 
megemlítendő még, hogy a nyelvet használóknak mindössze ~10%-a él az anyaországban. 


Spanyol nyelvjárások 


Mindenekelőtt érdemes tisztázni, hogy a hagyományos dialektológia a spanyol 
nyelv fogalmába beleérti a történelmi aragóniai-navarrai és asztúriai-leóni 
nyelvjárásokat is a - művelt irodalmi és köznyelv alapjául szolgáló - 
kasztíliaival együtt.^ Szűkebb és modern értelmében azonban a spanyol 
nyelv csak a Kasztíliában kialakult nyelvváltozatot jelenti, s ennek 
nyelvjárásait beszélik Spanyolország legnagyobb részén, valamint a Kanári¬ 
szigeteken és Latin-Amerika országaiban is. A szakemberek többsége egyetért 
abban, hogy a kasztíliai spanyol egységes nyelv, ahogy az elismert spanyol 
dialektológus és akadémikus, Manuel Alvar is említette a Manual de 
dialectología hispánica című művében:^ 



A Spanyol Nyelvközösség (Hispanidad) zászlaja 


(spanyolul) 

«A/o hay lingüsta con un 
mínimo de solvencia que no lo 
repita hasta el agotamiento: no 
hay más que un espanol» 


(magyarul) 

„Nincs olyan valamirevaló 
nyelvész, aki ne ismételné a 
kimerülésig: spanyol nyelv 
csak egy van, nem több.” 

— Manuel Alvar 


A spanyol nyelvjárások (dialectos) között - a legszélsőségesebb esetektől eltekintve - a nagy távolságok ellenére sem nagyobbak 
a különbségek, mint a magyar nyelvjárások között, ami lehetővé teszi, hogy mind a közel 400 millió anyanyelvi beszélő megértse 
egymást. Spanyolországban az elfogadott felosztás szerint északi (septentrionales), valamint déli nyelvjáráscsoportot 
(meridionales) különböztetnek meg, míg az Amerikába vitt spanyol nyelv területi változatai nagy mértékben függtek az egykori 
spanyol hódítók (Spanyolországon belüli) földrajzi származásától. Mivel az első hódítók, akik a Kanári-szigetekre, majd az 
Antillákhoz érkeztek, Andalúziából származtak, ez a spanyolországi nyelvjárás gyakorolta a legjelentősebb hatást, s adta az 
amerikai spanyol nyelvhasználat alapját. A hódítók ez után több hullámban is érkeztek az Újvilágba az ország különböző 
területeiről (északról is), ami az ottani nyelvjárások kialakulását az évszázadok során szintén jelentősen befolyásolta. így ma, 














többszöri „nyelvjárási kiegyenlítődést” követően inkább az északi nyelvváltozatokhoz állnak közel Mexikó, Peru, Ecuador, 
Bolívia és belső Kolumbia nyelvjárásai, míg a déliekhez a Kanári-szigetek, Közép-Amerika és az Antillák, valamint - az előbb 
felsorolt területeken kívül - Dél-Amerika nyelvhasználata. A spanyolországi sztenderd nyelvhasználat az északi 
nyelvváltozatokon alapszik. 

A nyelvjárások főleg kiejtésben és szókincsben (szinte minden országnak megvan a saját szlengje, amelyet spanyolul a jerga 
’ zsargon’ vagy a modismo szóval illetnek) különböznek egymástól, az alaktani és mondattani eltérések nem jelentősek. A 
legfontosabb különbségek a két nyelvjáráscsoport között a sziszegő hangok és bizonyos szóközi mássalhangzók (főleg a 
magánhangzók közötti - d -) ejtésében mutatkoznak. Míg az északi nyelvjárásokban ezeket minden helyzetben „tisztán” kiejtik, 
addig a déliekben szótag és szó végén sokszor elgyengülnek (azaz alig hallható közelítőhanggá alakulnak) vagy kiesnek. Az egyik 
legszembetűnőbb sajátossága a déli nyelvjárásoknak a szó- és szótagvégi /s/ gyenge hehezetté alakulása, amely a legnépiesebb 
területeken teljesen elnémulhat, azonban a művelt köznyelvben és a médiában törekednek az [s] teljes értékű kiejtésére. 

Fontos különbség továbbá, hogy Spanyolország legnagyobb részén az e vagy z előtt a c-vel, illetve a z-vel jelölt hangot az s-től 
megkülönböztetik: az előbbi zöngétlen interdentális réshangként [ 0 ] realizálódik (mint az angol think szó th- ja), míg a másik a 
magyar sz-hez áll közelebb (északon erősen palatalizált ejtéssel), míg délen a nyugat-andalúziai nagyvárosokban, a Kanári¬ 
szigeteken, valamint egész Spanyol-Amerikában mindkettőt egyformán ejtik a magyar sz- hez hasonló hangértékkel; ezt a fajta 
nem megkülönböztető kiejtést a spanyol szakirodalom seseo-nak nevezi.^ Mindkét ejtésmód - a megkülönböztető és a nem 
megkülönböztető - egyaránt helyes és elfogadottá 17 ^ Spanyolország legdélibb területein, a népi nyelvhasználatban él még az ún. 
ceceo-ejtés is, amely szintén nem megkülönböztető, csak itt az s is [0]-ként realizálódik. Ez utóbbi kiejtés tájnyelvi jellegű és 
beszélőit sokáig hátrányos megkülönböztetés érte; csak napjainkban kezdik elfogadni és a többi nyelvjárással egyenrangúan 
kezelni.^ 

A déli nyelvjárások között az andalúziai (el andaluz, Vandalú) külön említést érdemel Andalúzia kulturális jelentősége és zenei 
hagyományai miatt; e nyelvjárásnak nagyobb szerepe volt Latin-Amerika nyelvváltozatainak kialakulásában (bővebben lásd: A 
spanyol nyelv története). A népies andalúz nyelvhasználatban a legtöbb szó végi mássalhangzót nem ejtik, helyette az előtte lévő 
magánhangzó változik meg minőségileg vagy mennyiségileg (például cantar [kan 1 ta: ], cantas/canta [ 1 kanta], cantan [ 1 kanta], 
espanol [e h pa 1 Jio: ] stb.), a mássalhangzó előtti / hangot r-nek ejtik (el mundo [er 1 mundo], alto [ 1 arto] stb.), az s hangot csak 
szó(tag) elején ejtik ki, máskor gyenge hehezetté alakul, vagy egyáltalán nem hangzik; szintén nem ejtik ki sok esetben a szóközi d 
hangot. Erre a nyelvjárásra épül sok közép- és dél-amerikai spanyol nyelvváltozat is. 

A dél-amerikai nyelvváltozatok közül figyelmet érdemel az Argentínában és Uruguayban beszélt rioplatense nyelvjárás, amelynek 
jellegzetessége, hogy azy (magánhangzó előtt) és az // a sztenderd spanyol [j], illetve [Á] helyett magyar ’zs’-nek [ 3 ] vagy V- 
nek [J] hangzik. 

A spanyol nyelvjárások között a nyelvtani eltérések szintén nem jelentősek. Az egyik legfontosabb különbség, hogy Spanyol- 
Amerikában a többes szám második személyű vosotros névmás és az ennek megfelelő igealakok helyett a harmadik személyű 
ustedes (’önök, maguk’) használatos a ’ti’ jelentésében is (például Spanyolországban vosotros cantáis, szemben a latin-amerikai 
ustedes cantan alakkal). Ezen kívül Közép- és Dél-Amerika néhány országában elterjedt egyes szám második személyben tú 
helyett a régies vos névmás használata (a latin vos, ’ti’ alakból), amelyhez (a kijelentő mód jelen idejében, valamint a felszólító 
mód állító alakjában) külön igealak tartozik (részletes leírás a voseo szócikkben). 

Szabályozása 


A nyelv szabályozására 1713-ban megalakult a Spanyol Királyi Akadémia (Reál 
Academia Espanola, RAE), amely az 1951-ben létrejött Spanyol Nyelvi Akadémiák 
Egyesületének (Asociación de Academias de la Lengua Espanola, ASALE) keretein 
belül - az egyes spanyol ajkú országokban később megalakult társakadémiákkal 
együttműködésben - mint a „változások őre”, munkájával folyamatosan küzd a nyelvi 
egység fenntartásáért. Az intézmény azzal az eredeti célkitűzéssel jött létre, hogy 
elkészítse a spanyol nyelv legteljesebb értelmező szótárát - „a legsajátosabb 
formájában, eleganciájában és tisztaságában rögzítse a kasztíliai nyelv szavait és 
kifejezéseit ” - s legfőbb feladát ma is ez képezi. E célt egy tűzben lévő tégelyt 
A RAE madridi székhelye ábrázoló embléma szemléltette a Limpia, fija, y da esplendor („Ápol, rögzít s 

fényesít”) felirattal, engedve annak az eltökélt szándéknak, hogy megküzdjön a nyelv 
„eleganciájának és tisztaságának” esetleges változásaival, és rögzítse azt a 16. 
században elért teljességében. E szabályozás révén a spanyol nyelv világszerte egységes helyesírással rendelkezik, s az írott nyelv 
befolyásának köszönhetően a nyelvjárási különbségek sem jelentenek nagyobb nehézségeket abban, hogy mind a közel 400 millió 
spanyol anyanyelvű megértse egymást. 



Történeti áttekintés 






















A mai spanyol nyelv történetileg olyan latin nyelvjárások folytatása, amelyeket az Ibériai-félsziget északi középső területén - a 
történelmi Kasztília (Castilla) vidékén - beszéltek. A középkori Hispániában még számos beszélője volt egyéb latin (vagy inkább 
már újlatin) nyelvjárásoknak is, például a leóninak, amelynek változatai az asztúriai vagy bable nyelvként élnek tovább, illetve az 
aragóniainak, amely mintegy átmenetet képez a spanyol és katalán nyelv között, még néhány ezer (legalább kétnyelvű) 
beszélővel. 


A ránk maradt dokumentumok alapján feltehető, hogy Hispániában egészen a 6. századig 
egységes latin köznyelvet beszéltek; a nyelvjárásokra bomlás az arabok hódítása idején gyorsult 
fel igazán. Az írott nyelv azonban sokkal konzervatívabb volt, az oktatás is igyekezett a „tiszta”, 
azaz az aranykori Róma nyelvét megőrizni. így vált el egyre jobban írott és beszélt nyelv 
egymástól, míg az előbbit már külön meg kellett tanítani, le kellett fordítani a beszélőknek (az 
elkülönülés folyamata természetesen több száz évig tartott). A Hispániában beszélt latin tehát 
alakult a maga útján, míg egyszer csak a Kasztíliában kialakult változatát spanyolnak nevezzük, 
mégpedig az első nyelvemléktől számítva, tehát akkortól, amikor a beszélt nyelvet bizonyíthatóan 
elkezdték írásban is használni, s a kettő tudatosan is szétvált (hiszen a korai középkorban még 
nem tudatosult az emberekben, hogy már más, a latintól eltérő nyelvet használnak, csupán az 
„írott latin” és a „beszélt latin” létezett). A kasztíliai nyelvjárás vagy óspanyol első írásos nyomai 
elvétve a 9. század elejéről származó valpuestai okiratokban találhatóak, az irodalomban azonban 
csak a 12. század végén bukkant fel először, az anonim szerzőtől származó, Cantar de Mio (Jid 
néven ismert eposzban, amely egyúttal az első jelentősebb terjedelmű újlatin nyelvemlék. A 
latinra természetesen, már kezdettől fogva, az őslakosság (baszkok , ibérek, keltibérek és egyéb 
kelta törzsek) nyelvei is hatottak, utóbb a vizigótok, arabok nyelve is befolyással volt rá, legfőképpen a szókincsére, majd az 
amerikai gyarmatosítások során sok indián szó is gazdagította. Az első spanyol nyelvtant 1492-ben írták (Antonio de Nebrija: 
Grammatica), így a spanyol az első modern európai nyelv, amely írott nyelvtannal rendelkezett, megelőzve ezzel olyan történelmi 
múltú nyelveket, mint az angol , a francia vagy a német. 

A kasztíliai nyelvjárás kialakulásának területén a romanizáció előtt feltételezhetően ókelta dialektusokat beszéltek. A középkori 
muzulmán megszállás során a terület védelme érdekében északról baszkokat telepítettek be, akik - valószínűleg hosszú ideig tartó 
kétnyelvűségen át - részben feladták saját ősi nyelvüket, beilleszkedve a már romanizált lakosságba. Fejlődéstörténeti 
szempontból így a spanyol nyelv három fő korszakra osztható: óspanyol vagy középkori spanyol: az első írásos emlékek 
megjelenésétől, vagyis a 10. század környékétől 1492-ig, az első írott nyelvtan elkészítéséig, Amerika felfedezéséig; középspanyol 
vagy klasszikus spanyol: a nyelvi változások időszaka és az irodalom virágkora, 1492-től _1726-ig, a Spanyol Királyi Akadémia 
megalakulásáig, illetve az első akadémiai értelmező szótár megjelenéséig; valamint modern spanyol: 1726-tól napjainkig. 

Hangtan 



Főbb jellemzők 

A spanyol nyelv néhány fonetikai-fonológiai sajátossága: 

■ A latin hangsúlyos rövid (nyílt) É-ből ie , ö-ból pedig t/e kettőshangzó lett (tenet > tiene, populu > pueblo). Ez nem 
kizárólagosan a spanyolra jellemző, hiszen megfigyelhető például az olaszban (pl. venit > viene, novu > nuovo), a 
franciában (pl. bene > bien, focu > feu) és a románban (pl. ferru > fier, porta > poarta) is. 

■ A magánhangzó előtti f- az örökölt szavak jelentős részében - ma már nem ejtett - ö-vá alakult (facéré > hacer , 
filia > híja), kivétel kettőshangzó előtt (pl. forte > fuerte, fűi > fűi, festa > fiesta) és még néhány szóban (pl. 

fi de > fe). 

■ A cl-, fl- és pl- csoportokból a szavak egy részében jésített / lett (clamare > Hamar, flamma > llama, pluvia > 
lluvia ; kivételek pl. claru > claro, flóré > flór, plagia > playa). 

■ A latin hosszú -ll- és -nn- palatalizálódott (illa > ella, annu > ano). 

■ Egy 16-17. században végbement hangváltozás eredményeként a j és e, / előtt aga mai spanyolban nem zs-nek 
vagy dzs-nek, hanem cb-nak hangzik, mint a technika szóban (így például a gente 'emberek’ szónak míg az 
olaszban „dzsente” [' csente], a spanyolban a „chente” [' xente] kiejtés felel meg). 

A nyugati újlatin nyelvekkel közös általános jellemzők: 

■ A magánhangzók (illetve a magánhangzó és R) közötti zöngétlen zárhangok zöngésülése (hasonulása) és 
lazulása (apotheca > bodega, vita > vida, patre > padre). 

■ Az előzővel áll összefüggésben a hosszú zárhangok (gemináták) egyszerűsödése (cappa > capa, gutta > gota, 
vacca > vaca). 

■ A szó végi -e lekopása a „nélküle is kiejthető” végződésekben (pace > paz, normale > normál, cantione > 
canción, cantare > cantar, mense > mes, civitate > ciudad). 































■ A szó végi -s megtartása (deus > Diós , magis > más , sex > se/s, trés > trés, vivimus > vivimos ; vö. olasz Dió, 
ma, sei, tre, viviamo )\ 19 ^ 

Magánhangzók 

A magánhangzók rendszerében a sztenderd nyelvváltozatban öt - minden helyzetben tisztán ejtett - fonéma /a, e, i, o, u/ ismert, 
amelyeket írásban hat betű: a, e, i, y, o, u jelöl; vagyis tulajdonképpen megegyezik a latin magánhangzókkal. A leggyakrabban 
előforduló magánhangzók az e és az a. A nyílt [£] és [d] hangoknak a sztenderd nyelvváltozatban nincs jelentésmegkülönböztető 
szerepe (ellentétben az olasszal vagy például a portugállal), csupán az /e/ és /o/ allofónjaiként fordulnak elő bizonyos 
hangkörnyezetekben. Léteznek ezenkívül kettőshangzók (diptongos), illetve - ritkábban - hármashangzók (triptongos) is, amelyek 
mindig egy hangsúlytalan (rövid) z vagy u és egy másik magánhangzó szétválaszthatatlan kapcsolatai; ezekben az esetekben az z és 
az u félhangzóként - [j], [w] - valósulnak meg. A magánhangzók hosszúságának a latinnal ellentétben - akárcsak a legtöbb újlatin 
nyelvben - nincs fonológiai szerepe, de a hangsúly valamennyire megnyújthatja őket, főként nyílt szótagban és a szó végén. 


Mássalhangzók 

A mássalhangzó -fonémák száma - területtől függően - 17~19, amelyek között találhatóak:^ 20 ^ 

■ Zöngétlen és zöngés zárhangok: /p, t, k/ és /b, d, g/. Az utóbbiak - az abszolút szókezdő helyzetet, valamint az 
[mb], [Id], [nd], [ng] csoportokat kivéve - „zöngésebbek” magyar párjaiknál, azaz [p, ő, y] réshangokként valósulnak 
meg, főként magánhangzók között. 

■ Folyékony hangok (likvidák): III, /Á/ (jésített /, a nyelvterület legnagyobb részén egybeolvadt a /j/-vel), valamint 

/r, r/. 

■ Nazális hangok: lm/, In/ és palatális /p/. 

■ Zöngétlen réshangok: /f, s, x/, valamint a csak Spanyolországban használatos /0/. 

■ Zöngés palatális réshang vagy zár-rés hang: Ijl. 

■ Zöngétlen posztalveoláris zár-rés hang (affrikáta): /tf/. 

Az /r, r/ hangokat külön fonémaként tartják számon, lévén az egyetlen olyan mássalhangzó, amelynél a hosszúság magánhangzók 
között jelentésmegkülönböztető szereppel bír: például caro ’ drága’ / carro ’autó’ (az egyértelműség érdekében az /r/ hang a 
továbbiakban /rr/-ként, míg az /r/ hang /r/-ként szerepel az átírásban). 


Szótagszerkezet 

A megengedett legbonyolultabb szótagstruktúra CCVCC vagy CCDC, ahol a C mássalhangzót , a V magánhangzót , a D pedig 
kettőshangzót jelöl (részleteiben lásd a spanyol hangtan szócikkben).^ 21 ^ 

A spanyol nem szereti a mássalhangzó-torlódásokat, szó elején legfeljebb két mássalhangzót tűr meg, és az is csak zárhang vagy 
f-, és likvida kapcsolata lehet (bl-, cr- stb., a tudományos szavakban szereplő gn-, ps-, x- első tagja nem hangzik); szó végén is 
csak réshang (-s, -z, néhány szóban -j is), likvida (-1 , -r), valamint -n és -d jelenhet meg (az utóbbi valójában alig hallatszik). A 
hanyag kiejtésben - főként Spanyolországban - még bizonyos szóközi mássalhangzócsoportok is leegyszerűsödnek (például az 
éxito gyakran csak [ 1 esito]-nak hangzik). 


Hangsúly 

A szóhangsúly helye változó, de legtöbbször az utolsó előtti szótagra esik; ezenkívül jelentésmegkülönböztető szerepe is lehet. A 
hangsúlyos magánhangzót ékezettel jelölik, kivéve az alábbi (leggyakoribb) esetekben: 

■ az utolsó előtti szótagon hangsúlyos (másodéles) szavakban, ha azok magánhangzóra, magánhangzó+s-re vagy 
magánhangzó+n-re végződnek, illetve 

■ az egyéb mássalhangzó végződésű, véghangsúlyos szavakban. 

Az ékezet ezenkívül jelentésmegkülönböztetésre is használatos, általában olyan azonos alakú szópárok esetében, amelyek közül az 
egyik hangsúlytalanul mást jelent: például tú - Te’ és tu - ’a te...-d’ (birtokos melléknév). 


Helyesírás 



A többi újlatin nyelvhez hasonlóan a spanyol a latin ábécét használja. A latinban meg nem lévő (vagy írásban 
nem jelölt) hangok jegyzésére két digráfot (CH és LL), valamint egy mellékjeles betűt (N) alkalmaznak (ez utóbbi 
lényegében a latin iViV-ből alakult ki: a középkori szövegmásolók egyszerűsítési szándékkal a hosszú n-t egy fölé 
helyezett vízszintes vonallal jelölték, amelyet később hullámvonal váltott fel^). A helyesírás nagyjából 
fonetikusnak (kiejtés szerintinek) tekinthető, bár történetileg őriz olyan betűket (például H, LL, V), amelyek a 
nyelvterület legnagyobb részén ma már nem jelölnek külön hangokat. Ezek közül az LL eredeti ejtését — [Á] — 
még őrzik néhol Spanyolországban, valamint Latin-Amerikában (Bolíviában, Közép-Kolumbiában stb.). 

A spanyol helyesírás (Ortografía) különlegessége az újlatin nyelvek - és általában a latin betűs nyelvek - írása között, hogy a 
felkiáltó- és a kérdőjelet a vonatkozó mondatrész elé is kiteszik, mégpedig 180 fokban megfordítva: iQué hóra es?, preguntó. 
’Hány óra van? - kérdezte/ jjjCuánta genteü! ’Mennyi ember!!!’ 



Az ábécé 

A hivatalos spanyol ábécé (abecedario vagy alfabeto) 27 betűből állj 23 ! 

A K és W betűket a latinhoz és a többi újlatin nyelvhez hasonlóan csak idegen szavakban használják. N betűvel - néhány indián 
vagy idegen eredetű, illetve hangutánzó vagy hangfestő szótól eltekintve - nem kezdődik szó. A Q csak az u-val együtt állhat és 
csak a que, qui csoportokban, melyek hangértéke [ke], [ki] - nem pedig *[kve], *[kvi]. A betűk neve nőnemű: la a, la be, la ce, la 
equis, la zeta stb. 

A betűk előfordulási gyakoriságát illetően a legtöbbször használt magánhangzók az E és az A, a mássalha ngzók közül pedig az S, 
az R és az N. A legritkábban előforduló mássalhangzók (a K és W betűket nem számítva) a Z, az N és az X 

A spanyol ábécé egy mexikói 
beszélőtől 



A spanyol ábécé 

equis [ekisz] 

Nyelvtan 



Az első spanyol nyelvtankönyv 
(Antonio de Nebrija, 1492) 


Nyelvtipológiai leírás 

Morfológiai típusára nézve a spanyol - sok indoeurópai nyelvhez hasonlóan - flektáló nyelv 
(lengua flexiva), ami röviden azt jelenti, hogy a ragozás, szóképzés (flexió) során egyetlen 
morféma több jellemzőt is hordozhat, s nemegyszer a szótő is megváltozik: például sabemos 
('tudunk’) és supimos ('tudtunk’). Ennek megfelelően szintetikus nyelv/ 24 ] bár - a többi 
újlatin nyelvhez hasonlóan - sokkal több analitikus megoldást használ, mint őse, a latin, 
amely fejlett névszóragozással rendelkezett. Mint az indoeurópai nyelvek többségében, a 
spanyolban is megvan a nyelvtani nem (hím-, nő- és bizonyos esetekben semlegesnem^ 2 ^) és 
az elöljárószók használata. Általánosságban véve nyelvtanilag nem tér el a többi újlatin 
nyelvtől. 


Alaktan 

A spanyol alaktan (Morfológia) általánosságban nem tér el a többi újlatin nyelv alaktanától. A 
névszóragozás (a spanyol személyes névmás kivételével) csaknem teljesen leépült, így 
helyette az esetek kifejezésére elöljárószók használatosak (ahogy az a legtöbb indoeurópai 
nyelvben mára bekövetkezett). 























































A főnevek hím- és nőneműek lehetnek, jellemző sajátosság viszont, hogy a névelők és bizonyos névmások megtartották a 
semlegesnemű alakot is (el, la, lo; él, ella, ellő; este, esta, esto; stb.). A latinban határozott névelő nem létezett, a harmadik 
személyű személyes névmásoknak pedig szintén nem voltak önálló alakjaik: a mutató névmások közül kölcsönözték őket. A 
spanyol határozott névelők, valamint a személyes névmások harmadik személyű alakjai a latin ILLE, ILLA, illud mutató 
névmások folytatásai. 

A főnevek neme legtöbbször a végződésből megállapítható. így általában hímneműek az -o-ra vagy a mássalhangzóra, míg 
általában nőneműek az -a-ra végződő - viszont mindig nőneműek a -cián, -sión, -xión, -dad, -tad, -tud végződésű - szavak, 
vannak azonban kivételek (pl. la manó, la labor, illetve el dia, el planéta stb.). A melléknév nemben és számban egyezik a jelzett 
főnévvel. A főnevek és melléknevek többes számának képzése - a nyugati újlatin nyelvekhez hasonlóan - általában -s vagy -es 
hozzáadásával történik, bizonyos esetekben azonban a többes számú alak megegyezik az egyes számúval. 

A személyes névmás kitétele a mondatban mindig opcionális (ahogyan a magyarban is), csak hangsúlyos esetben használatos, 
mivel az ige ragjából pontosan kiderül a szám és a személy. 

Az igék egyik legjellemzőbb sajátossága a többféle létige használata. A tulajdonképpeni ser létige (a latin ESSE - vulgáris latin 
*essere - Tenni’, valamint az eredetileg ’ülni, tartózkodni’ jelentésű sedere igék összeolvadásából) eleve meglévő vagy annak 
vélt - inherens, állandó, maradandó - tulajdonságot (így például származást, mesterséget, anyagjellemzőt, időpontot stb.) fejez ki; 
az estar (a latin STARE ’állni, fennállni’ igéből) pedig valamilyen cselekvés, folyamat, változás eredményeképpen szerzett 
jellemzőt, átmeneti állapotot, helyzetet jelöl; ebből is következik, hogy bizonyos melléknevekkel - jelentésükből adódóan - csak a 
ser, vagy csak az estar használható, egyéb esetben - ugyanazon melléknévvel - állandóság-időlegesség (pillanatnyi állapot) 
jellegű ellentét áll fenn.^ 26 ^ Továbbá annak kifejezésére, hogy valami valahol Tétezik, van’ (vagyis a létezés puszta tényének 
rögzítésére) egy harmadik igét használnak: az haber (a latin habere, eredetileg ’birtokolni’ jelentésű) ige személytelen alakját, az 
hayt, amely csak harmadik személyekben fordulhat elő (például Hay dós alumnos en el aula. ’Két tanuló van a teremben.’). A 
birtoklás kifejezésére szintén külön ige használatos, mégpedig a tener (a latin TENERE Tartani’ igéből): Tengő una casa. ’Van egy 
házam.’ (Több újlatin nyelv ezzel szemben csak egy létigét, és egy birtoklást kifejező igét használ, amelyek általában a latin ESSE, 
illetve habere folytatásai.) 

Az igeragozás rendszere a spanyol alaktan legösszetetteb és talán legbonyolultabb területe. Az ige szótári alakja a főnévi igenév, 
amely alapján három ragozási csoport létezik. Három igemódot (modos): kijelentő mód, kötőmód, felszólító mód/ 27 ^ három 
igenevet (formás no personales): főnévi igenév, melléknévi igenév, határozói igenév/ 28 ^ valamint egyszerű, illetve összetett 
igeidőket különböztetnek meg. A szabályos igeragozások végződései az alábbi táblázatban láthatóak összefoglalva. 

1 . 

II. 

III. 

1 . 

II. 

III. 

1 . 

II. 

III. 

1 . 

II. 

III. 

1 . 

II. 

III. 

-0 

-0 

-0 

-é 

-í 

-í 

-aba 

-ía 

-ía 

-áré 

-éré 

-iré 

-aría 

-ería 

-iría 

-as -ás 

-es -és 

-es -is 

-aste 

-iste 

| -teteit 

-abas 

-ías 

-ías 

-arás 

-erás 

-írás 

-arías 

-erías 

-irías 

-a 

-e 

-e 

-ó 

-ió 

-ió 

-aba 

-ía 

-ía 

-ará 

-erá 

-irá 

-aría 

-ería 

-iría 

-amos 

-emos 

-imos 

-amos 

-imos 

-imos 

-ábamos 

-íamos 

-íamos 

-aremos 

-eremos 

-iremos 

-aríamos 

-eríamos 

-iríamos 

-áis 

-éis 

-is 

-aste is 

-isteis 

-isteis 

-abais 

-íais 

-íais 

-aréis 

-eréis 

-iréis 

-aríais 

-eríais 

-iríais 

-an 

-en 

-en 

-áron 

-ieron 

-ieron 

-aban 

-ián 

-ían 

-arán 

-érán 

-irán 

-arían 

-erían 

-irían 

MODO SUBJUNTIVO 

MODO IMPERATIVO 

Presente 

Pretérito imperfecto 1 

Pretérito imperfecto II 

Futuro simple 

Imperativo positivo 

1 . 

II. 

III. 

1 . 

II. 

III. 

1 . 

II. 

III. 

1 . 

II. 

III. 

1 . 

II. 

III. 

-e 

-a 

-a 

-ara 

-iera 

-iera 

-ase 

-iese 

-iese 

-are 

-iere 

-iere 

— 

— 

— 

-es 

-as 

-as 

-aras 

-ieras 

-ieras 

-ases 

-ieses 

-ieses 

-ares 

-ieres 

-ieres 

-a -á 

-e -é 

-e -í 

-e 

-a 

-a 

-ara 

-iera 

-iera 

-ase 

-iese 

-iese 

-are 

-iere 

-iere 

-e 

-a 

-a 

-emos 

-amos 

-amos 

-áramos 

-iéramos 

-iéramos 

-ásemos 

-iésemos 

-iésemos 

-áremos 

-iéremos 

-iéremos 

-emos 

-amos 

-amos 

-éis 

-áis 

-áis 

-arais 

-ierais 

-ierais 

-aseis 

-ieseis 

-ieseis 

-areis 

-iereis 

-iereis 

-ad 

-ed 

-id 

-en 

-an 

-an 

-aran 

-ieran 

-ieran 

-asen 

-iesen 

-iesen 

-aren 

-ieren 

-ieren 

-en 

-an 

-an 

FORMÁS NO PERSONALES 

• Az összetett ineidők az haher meofelelő eovszerű alakjaival és a 

Infinitivo 

Participio 

Gerundio 

participio hímnemű egyes számú alakjával képződnek. 
•Az imperativo negativo (tiltó felszólító mód) alakjai végig 
megegyeznek a subjuntivo presente alakjaival. 


1 . 

II. 

III. 

1 . 

II. 

III. 

1 . 

II. 

III. 


-ar 

-er 

-ir 

-ado/a 

(-ante) 

-ido/a 

(-iente) 

-ido/a 

(-iente) 

-ando 

-iendo 

-iendo 

•A többes szám l. szemelyu alakokat csak bpanyolorszagban 
használják, másutt helyettük a tb. 3. személy használatos. 


Mondattan 


A mondattan (Sintaxis) a mondatot alkotó szófajok kapcsolatának szabályszerűségeit írja le. E fejezet keretein belül a spanyol 
szórend sajátosságairól, az egyszerű és összetett mondatok legfőbb jellemzőiről szólunk tömören. 




Egyszerű mondatok és a szórend 

A spanyol szórend (orden de las palabras) viszonylag szabad, azonban - a hiányos névszóragozás miatt - a latinénál kötöttebb. 
Bizonyos esetekben, akárcsak a magyarban, az egyes mondatrészek helye az értelmi hangsúly szerint változhat. Az egyenes 
szórend általában alany (sujeto) - ige (verbo) - tárgy (objeto directo), majd a többi mondatrészt 30 ^ 

Az alábbi példamondat (’Három szép tanulólány kijött a terembőr) hat egyformán lehetséges változata jól szemlélteti a spanyol 
szórend változatosságát: 

1. Trés bellas alumnas salieron dél aula. (alany-ige-határozó) 

2. Del aula salieron trés alumnas bellas. (határozó-ige-alany) 

3. Salieron dél aula trés bellas alumnas. (ige-határozó-alany) 

4. Salieron trés alumnas bellas dél aula. (ige-alany-határozó) 

5. Del aula trés bellas alumnas salieron. (határozó-alany-ige) 

6. Trés alumnas bellas dél aula salieron. (alany-határozó-ige) 

Tárgy nélküli mondatokban az „állítmány - alany - többi mondatrész” szórend a gyakoribb (lásd a 4. változatot). 

A jelző állhat a jelzett szó előtt és mögött is. Bizonyos esetekben a sorrend jelentésmegkülönböztető szerepet tölt be; a főnév előtt 
álló jelzőnek általában nincs új információtartalma, szemben a mögötte állóval. Vannak azonban olyan melléknevek (például a 
népnevek), amelyek csak a jelzett főnév után állhatnak. 

A névelők, és általában a melléknévként használt mutató névmások a főnév előtt állnak; a főnév mögött álló mutató névmás 
sokszor rosszalló értelmű kiemelést jelöl: este hombre ’ez az ember’, szemben az el hombre este ’az ilyen ember’ alakkal. A 
főnevek a deiktikus (rámutató, kijelölő, magyarázó) szerkezeteknél a névelővel helyettesíthetők: el libro que estd a la derecha (’a 
könyv, amely a jobb oldalon van’) -> el de la derecha ’az ott, jobb felől’, Maria la dél barrio ’Maria, az [a lány] a külvárosból’. 

A személyes névmások hangsúlytalan (tárgyesetű, részes esetű, visszaható) alakjai mindig közvetlenül az igét megelőzik, illetve 
bizonyos igealakokhoz (imperativo, infinitivo és gerundio) simulószóként tapadnak. E névmások kombinált használata esetén a 
sorrend kötött, amitől eltérni nem lehet: [se]-[te/os]-[me/nos]-[lo(s)/la(s)/le(s)], vagyis mindig a se névmás áll legelöl, azt követi 
a második, majd az első, végül a harmadik személyű névmás. Példák: Te lo hago. ’Megteszem neked (azt).’ jPregúntaselo! 
’Kérdezd meg tőle (azt)!’ jNo te me caigas! ’Nehogy elessél nekem!’. 

Összetett mondatok 

Az összetett mondatok (oraciones compuestas) a magyarhoz hasonlóan lehetnek mellérendelőek és alárendelőek: ennek 
megfelelően a tagmondatokat mellérendelő, illetve alárendelő kötőszókkal kapcsolják össze (a kötőszavak csoportosítását lásd az 
alaktanról szóló szócikkben). 

Az alárendelő összetett mondatok (oraciones compuestas subordinadas) jellegzetessége, hogy a bizonytalanság, kívánság 
kifejezésére, valamint a jelen és múlt idejű feltételes mondatok ’ha’ utáni főmondataiban a többi újlatin nyelvben is jellemző 
kötőmódot használják: például No creo que vengan (nem pedig *vienen) ’Nem hiszem, hogy eljönnek’. Példa feltételes mondatra: 
Si hubieses/hubieras estudiado bien, no habrías (vagy hubieses/hubieras) recibido mala nóta. ’Ha rendesen tanultál volna, nem 
kaptál volna rossz jegyet.’ 

Érdemes említést tenni még a mondatbeli időviszonyokról is. A spanyol a magyarral ellentétben abszolútidő-viszonyítású nyelv, 
ami annyit jelent, hogy az igeidőket az elbeszélés abszolút jelen idejéhez is kell viszonyítani, nem csak a történésen belüli 
idősíkok számítanak. Ennek megfelelően a spanyolban több igeidő szükséges, például egy adott múltbeli cselekvést megelőző 
cselekvés kifejezésére. Például a magyarban az ’azt mondta, hogy olvas’ mondatban az ’olvas’ automatikusan az elbeszélés múlt 
idejében értendő, vagyis az időviszonyítási alap átugrik a múltra a múlt idejű főmondatnak köszönhetően. A spanyolban ezzel 
szemben nem állhat jelen időben formailag sem az állítmány ilyenkor, mivel az alany nem a jelenben mondta azt, hogy olvas: 
ilyen esetekben az ún. folyamatos múlt használandó: Dijo que leía. A jelenség gyökere a latin consecutio temporum (’az idők 
egymásra következése’) felettébb összetett hagyományaiban keresendő. 

Szókincs 

Egy nyelv szókincsének eredet szerinti összetételét nehéz pontosan meghatározni; megközelítő adatokat csupán egy behatárolt 
referenciaszókincs (ún. corpus) ismeretében lehet szolgáltatni. Ha a nyelvterület bármely részén használt, illetve megértett 
alapszókincsből - passzív szókincsből - indulunk ki, akkor ennek mintegy 90~95%-át latin, a maradékot főleg germán, görög, 
illetve - a középkori arab megszállás, majd a Reconquista miatt - sok arab kölcsönszó alkotja, míg az amerikai nyelvváltozatot 
indián^ 3 ^ elemek is gazdagították. Más nyelvek hatása a szókincsre nem volt jelentős, bár napjainkban egyre nő az angolból átvett 
szavak száma. 




A latinból örökölt spanyol szókincs a franciáéhoz és az olaszéhoz mérten archaikusnak 
tekinthető, aminek fő oka az ún. periféria-elmélet szerint, hogy a szélső területek - így 
Hispánia is - hagyományőrzőbbek, mint a dinamikusan fejlődő központ. Ennek köszönhetően 
a spanyolban máig fennmaradtak olyan latin szavak, amelyeket a többi újlatin nyelv már egy 
későbbi, népiesebb alakkal helyettesített: comer (< lat. COMEDERE 'enni'), hermoso (< lat. 
FORMOSUS 'szép', eredetileg 'formás’), cuyo (< lat. CUIUS 'akié, amié’), nunca (< lat. 
NUNQUAM ’soha’) stb. 

Amennyiben a teljes szókincset - vagyis a Spanyol Királyi Akadémia értelmező 
kéziszótárában szereplő összes szót - vesszük alapul, úgy az arab jövevényszavak alkotják a 
legnagyobb idegen réteget, amely mintegy 1400 szót jelent az élet minden területéről/ 32 ^ a 
mindennapi életben azonban az arabizmusok túlnyomó többségét nem használják (például a 
legalapvetőbb szókincset tartalmazó 207 szavas spanyol Swadesh-listán egyetlen arab eredetű 
szó sincs), Latin-Amerikában nagy részüket meg sem értik. Ehhez még hozzátartozik, hogy a 
klasszikus korszakban, a mórok kiűzése után nagyon sok arab jövevényszó kiveszett a 
használatból, helyükbe (új)latin szavak léptek. A nyelvtani segédszavak között is mindössze 
kettő arab eredetű: az hasta (< arab hattá + latin AD ISTA) ’-ig’, ’sőt, még’, és az ojalá (< arab 
lau sa-llá) 'bárcsak’. 

Nyelvi példák 


Számok 

A tőszámnevek 1-től 10-ig spanyolul, latinul és az indoeurópai alapnyelven: 
0:00 

A Diccionario de Autoridades 
néven ismert hatkötetes mű 
(1726-1739) az első és 
legterjedelmesebb spanyol 
akadémiai értelmező szótár volt 


un, 

spanyol unó, 
una 

latin ünu(M), 
(aCC.) ÜNA(M) 

p|E[34] *( 10 j n0S 


dós trés cuatro cinco seis siete ocho nueve diez 

DUOS TRÉS QUATTUOR QUlNQUE^ SEX SÉPTE(M) OCTO NÖVE(M) DÉCE(M) 
*duo *treies *kwetuor *penk w e *sweks *septm *okito *neun *dekimt 


Társalgás 

iHola! 

i Buenos días! / iBuenas tardes! / jBuenas noches! 
cCómo estás? / cCómo está ?/ cCómo estén? 
Bien, gracias. 

cCómo te llamas?/ cCuál es tu nombre? 

Mi nombre es Pedro. / Me llamo Pedro. 
cHablas espahol? 

Sí. /No. 

Comprendo. / Entiendo. 

No te comprendo. / No le entiendo. 
cDe dónde eres?/ cDe dónde es? 

Soy mexicano. / Soy húngaro, de Hungría. 
cQué haces? / cQué hace? 

Estudio. / Trabajo. 
cQué estás haciendo? 

Estoy leyendo una história. 

Debe de ser interesante. 

Así es. 

Ahora debo irme. Luego conversaremos. 

Está bien. Hasta luego, cuídate. 


Szia(sztok)! Helló! 

Jó reggelt/napot! (délig) / Jó napot! / Jó estét/éjszakát! 
Hogy vagy? / Hogy van? / Hogy vannak? 

Jól, köszönöm/köszönjük. 

Hogy hívnak? / Mi a neved? 

A nevem Péter. / Péternek hívnak. 

Beszélsz spanyolul? 

Igen. / Nem. 

Értem. 

Nem értelek téged. / Nem értem Önt. 

Hova valósi vagy? / Hova valósi? 

Mexikói vagyok. / Magyar vagyok, Magyarországról. 
Mit csinálsz? / Mit csinál? 

Tanulok. / Dolgozom. 

Mit csinálsz most? 

Egy történetet olvasok. 

Érdekes lehet. 

Bizony az. 

Most el kell mennem. Később még beszélünk. 
Rendben van. Viszlát, vigyázz magadra. 















Hosszabb szöveg kiejtéssel 

Részlet az Újszövetségből - Máté evangéliuma, 10. fejezet 

San Mateo, capítulo 10 

Reunió a sus doce discípulosy les dió autoridad para expulsar a los espíritus malignos y sanar toda enfermedady 
toda dolencia. Estos són los nombres de los doce apóstoles: primero Simon, llamado Pedro, y su hermano András; 
Jacobo y su hermano Juan, hijos de Zebedeo; Felipe y Bartolomé; Tomás y Mateo, el recaudador de impuestos; 
Jacobo, hijo de Alfeo, y Tadeo; Simon el zelotey Judas Iscariote, el que lo traicionó. Jesús envió a estos doce con 
las siguientes instrucciones: 

«No vayan entre los gentiles ni entren en ningún pueblo de los samaritanos. Vayan más bien a las ovejas 
descarriadas dél pueblo de Israel. Dondequiera que vayan, prediquen este mensaje: “El reino de los cielos está 
cerca”. Sanen a los enfermos, resuciten a los muertos, limpien de su enfermedad a los que tienen lepra, expulsen a 
los demonios. Lo que ustedes recibieron gratis, denlo gratuitamente. No lleven oro ni plata ni cobre en el cinturón, 
ni bolsa para el camino, ni dós mudas de ropa, ni sandalias, ni bastón; porque el trabajador merece que se le dé 
su sustento. En cualquier pueblo o aldea donde entren, busquen a alguien que merezca recibirlos, y quédense en 
su casa hasta que se vayan de ese lugar. Al entrar, digan: “Paz a esta casa”. Si el hogar se lo merece, que la paz 
de ustedes reine en él; y si no, que la paz se vaya con ustedes. Si alguno no los recibe bien ni escucha sus 
palabras, al salir de esa casa o de ese pueblo, sacúdanse el polvo de los pies. Les aseguro que en el dia dél juicio 
el castigo para Sodorna y Gomorra será más tolerable que para ese pueblo. Los envío como ovejas en medio de 
lobos. Por tanto, sean astutos como serpientes y sencillos como palomas. Tengan cuidado con la gente; los 
entregarán a los tribunales y los azotarán en las sinagogas. Por mi causa los llevarán ante gobernadores y reyes 
para dar testimonio a ellos y a los gentiles. Pero cuando los arresten, no se preocupen por lo que van a decir o 
cómo van a decirlo. En ese momento se les dará lo que han de decir, porque no serán ustedes los que hablen, sino 
que el Espíritu de su Padre hablará por medio de ustedes. El hermano entregará a la muerte al hermano, y el 
padre al hijo. Los hijos se rebelarán contra sus padres y harán que los maten. Por causa de mi nombre todo el 
mundo los odiará, pero el que se mantenga firme hasta el fin será salvo. Cuando los persigan en una ciudad, 
huyan a otra. Les aseguro que no terminarán de recorrer las ciudades de Israel antes que venga el Hijo dél 
hombre. El discípulo no es superior a su maestro, ni el siervo superior a su amo. Basta con que el discípulo sea 
como su maestro, y el siervo como su amo. Si al jefe de la casa lo han llamado Beelzebú, \cuánto más a los de su 
familia! Así que no les tengan miedo; porque no hay nada encubierto que no llegue a revelarse, ni nada escondido 
que no llegue a conocerse. Lo que les digo en la oscuridad, díganlo ustedes a plena luz; lo que se les susurra al 
oido, proclámenlo desde las azoteas. No témán a los que matan el cuerpo pero no pueden matar el alma. Témán 
más bien al que puede destruir alma y cuerpo en el infierno. iNo se venden dós gorriones por una monedita? Sin 
embargó, ni unó de ellos caerá a tierra sin que lo permita el Padre; y él les tiene contados a ustedes aun los 
cabellos de la cabeza. Así que no tengan miedo; ustedes valen más que muchos gorriones. A cualquiera que me 
reconozca delante de los demás, yo también lo reconoceré delante de mi Padre que está en el cielo. Pero a 
cualquiera que me desconozca delante de los demás, yo también lo desconoceré delante de mi Padre que está en 
el cielo. No crean que he venido a traer paz a la tierra. No vine a traer paz sino espada. Porque he venido a poner 
en conflicto al hombre contra su padre, a la hija contra su madre, a la nuera contra su suegra; los enemigos de 
cada cual serán los de su propia familia. El que quiere a su padre o a su madre más que a mi no es digno de mi; el 
que quiere a su hijo o a su hija más que a mi no es digno de mi; y el que no torna su cruzy me sigue no es digno de 
mi. El que encuentre su vida, la perderá, y el que la pierda por mi causa, la encontrará. Quien los recibe a 
ustedes, me recibe a mi; y quien me recibe a mi, recibe al que me envió. Cualquiera que recibe a un próféta por 
tratarse de un próféta, recibirá recompensa de próféta; y el que recibe a un justo por tratarse de un justo, recibirá 
recompensa de justo. Y quien dé siquiera un vaso de agua fresca a unó de estos pequehos por tratarse de unó de 
mis discípulos, les aseguro que no perderá su recompensa». 

nyelvjárása volt, Olaszországban még ma is több 
újlatin nyelv és több száz nyelvjárás él, amely 

18. Lásd: ceceo (http://buscon.rae.es/dpdl/SrvltConsult 

Espanola) az igényeknek megfelelően visszaállította 
azt a szabályt, amelynek megfelelően az ezekkel a 

24. Lásd: lengua (http://buscon.rae.es/drael/SrvltConsult 
a?TIPO_BUS=3&LEMA=lengua) - Diccionario de la 
lengua espanola. 

egyetértés a semlegesnem valódi létezéséről 
bizonyos névmások és a névelő esetén. Míg a 
nyelvészek egy része ezeket a hím- és nőnem 
mellett semlegesneműeknek tekinti (lévén, hogy 
sem a hím-, sem a nőneműek közé nem sorolhatóak 
be), addig más nyelvészek szerint teljesen önálló, 
határozatlan névmásokról van szó. 

26. Lásd: estar(se), 2. (http://buscon.rae.es/dpdl/SrvltG 
UIBusDPD?origen=RAE&lema=estar(se)#2) - 
Diccionario panhispánico de dudás. 

27. A hagyományos grammatikusok ezen kívül feltételes 
módot (modo condicional vagy potenciál) is 
számontartanak, amelybe a lehetőséget kifejező 
igeidőket sorolják. 

28. A hagyományos nyelvtanok az igeneveket is külön 
igemódnak tekintették modo infinitivo néven. 

29. Az -astes, -istes alakok népiesek, általában a 
tanulatlan beszélőkre jellemzőek. 




30. A nemzetközi szakirodalom az ilyen típusú 
szórendet kedvelő nyelveket SVO-nyelveknek is 

’alany-ige-tárgy’ sorrend rövidítése. 

31. Az indián gyűjtőnév az amerikai kontinens 
valamennyi őslakos népére és nyelvére. Valójában 

34. *Az összehasonlító nyelvészet által rekonstruált 
(feltételezett) alakok. 

